כביש 
כבר ניסינו הכל הלכנו על פי הכללים הירכנו ראשנו לאלה שבנו חובטים ; לא הצליחה דרכינו וכבישיה נזרעו מחסומים ; צדקתה עוד בלבנו אך בצידיה כל הזמן מוטלים חללים ; זה שהיה אוהבינו ונטע בלבנו אדמת ההרים ; חיש הפך לאויבנו ורוצה לעקור את הלב התמים ; צודק דילן ששר הזמנים משתנים צודק מאיר ששר על ארץ רק בלב מוותרים ; כביש 60 זו הדרך ילדותי משתקפת מבין ההרים ; כביש 60 זו הדרך לצידנו חומה אך באיזה צד אנו חיים ; אבל אני ואתה כבר מזמן קלטנו את כל התמונה ; המלך עֵירום ועיוור ומולך כמו חוטים שמושכים בבובה ; וצדק זה שם של כוכב שלא זורח מעל בניני הבירה ; כי לובשי הגלימות לא רודפים שום דבר אחר מלבד תהילה ; וכמו אכילס בזמנו שהרג רק כדי ששמו ייזכר ; כך המלך שלנו מחריב והורס כדי שלנצח ידעו שהוא היה מפגר ; כביש 60 זו הדרך ילדותי משתקפת מבין ההרים ; כביש 60 זו הדרך לצידנו חומה אך באיזה צד אנו חיים ; חיפשתי מרגוע להשקיט את הלב שבוער ולא מתכַּלה ; נתקל שוב ברוע לא שלטון ולא עם סתם ליצן מתבזה ; אז נסעתי צפונה הם אומרים שמשם תפתח הרעה ; אך בינתיים בגובה המים צלולים וּבְכֹל צומת מחכה משטרה ; בליבי אני יודע שזה אינו מקומי אני קורצתי מחומר אחר ; אבותינו אלפיים שנה לא וויתרו אז למה שאני אוותר ; כביש 60 זו הדרך ילדותי משתקפת מבין ההרים ; כביש 60 זו הדרך לצידנו חומה אך באיזה צד אנו חיים ; כביש 60 זו הדרך ילדותי מתנפצת אל תוך ההרים ; כביש 60 זו הדרך בליבנו חומה ונפשנו נמכרה לזרים; 